Greiðsluuppgjör ríkissjóðs fyrir fyrstu 10 mánuði ársins 2014 liggur nú fyrir en í aðalatriðum gefur það upplýsingar um afkomu ríkissjóðs á grundvelli innheimtra tekna og greiddra gjalda . Nokkur munur er á greiðsluuppgjöri annars vegar og uppgjöri á rekstrargrunni eins og ríkisreikningur er gerður eftir hins vegar . Hann felst einkum í því að í greiðsluuppgjöri er ekki tekið tillit til ýmissa fjárskuldbindinga og krafna sem áfallnar eru á árinu bæði á tekju - og gjaldahlið sem hafa ekki haft áhrif á greiðslur úr ríkissjóði . Handbært fé frá rekstri var jákvætt um 22,1 ma.kr. en var neikvætt um 8,8 ma.kr. á sama tímabili árið 2013 . Innheimtar tekjur hækkuðu um 52,8 ma.kr. milli ára en greidd gjöld jukust um 23,8 ma.kr .